techiaith/cofnodycynulliad_en-cy huggingface dataset:
English: Tempting as it would be to follow up that question from Altaf Hussain - thank you so much - I'm focusing on something else today, and good afternoon, Trefnydd. Can I request a statement, please, from the Minister for Health and Social Services with regard to the strike ballot by Welsh ambulance service workers? We know that nobody takes strike action lightly, least of all those who are in our health service, and it just shows how desperate health workers are. They have voted to strike in December, which does also coincide with the nurses' strike as well in December. So, could I ask for a statement from the Minister about what urgent action the Welsh Government will be taking to ensure that workers are supported, that negotiations are in place and that emergency cover is sufficient during what we know will be one of the NHS's busiest period? Diolch yn fawr iawn.
Welsh: Er ei bod yn demtasiwn i mi ychwanegu at y cwestiwn hwnnw gan Altaf Hussain - diolch o galon - rwy'n canolbwyntio ar rywbeth arall heddiw, a phrynhawn da, Trefnydd. A gaf i ofyn am ddatganiad, os gwelwch yn dda, gan y Gweinidog Iechyd a Gwasanaethau Cymdeithasol ar y bleidlais ar streic gan weithwyr gwasanaeth ambiwlans Cymru? Rydym ni'n gwybod nad oes neb yn streicio'n ddi-hid, yn enwedig y rhai hynny yn ein gwasanaeth iechyd, ac mae'n dangos pa mor enbyd yw sefyllfa gweithwyr iechyd. Maen nhw wedi pleidleisio i streicio ym mis Rhagfyr, sydd hefyd yn cyd-fynd â streic y nyrsys, hefyd ym mis Rhagfyr. Felly, a gaf i ofyn am ddatganiad gan y Gweinidog ynghylch pa gamau brys y bydd Llywodraeth Cymru yn eu cymryd i sicrhau bod gweithwyr yn cael eu cefnogi, bod trafodaethau ar waith a bod digon o weithwyr wrth gefn brys ar gael yn ystod yr hyn y gwyddom ni y bydd yn un o gyfnodau prysuraf y GIG? Diolch yn fawr iawn.
English: Thank you. Well, we do recognise why so many ambulance workers have voted the way they did, and the anger and the disappointment amongst so many of our public sector workers at the current time. We believe our emergency services should be fairly rewarded for their important work, but you'll appreciate our current financial settlement falls far short of what's needed to meet the significant challenges faced by public services and by public workers right across Wales. As a Government, we very much value social partnership, and I know the Minister continues to meet with trade unions to discuss a range of issues affecting the workforce.
Welsh: Diolch. Wel, rydym ni'n cydnabod pam mae cymaint o weithwyr ambiwlans wedi pleidleisio'r ffordd y gwnaethon nhw, a'r dicter a'r siom ymhlith cymaint o'n gweithwyr yn y sector cyhoeddus ar hyn o bryd. Rydym ni'n credu y dylai ein gwasanaethau brys gael eu gwobrwyo'n deg am eu gwaith pwysig, ond byddwch chi'n gwerthfawrogi bod ein setliad ariannol presennol yn llawer llai na'r hyn sydd ei angen i gyflawni'r heriau sylweddol y mae gwasanaethau cyhoeddus yn eu hwynebu a gan weithwyr cyhoeddus ledled Cymru. Fel Llywodraeth, rydym ni'n gwerthfawrogi partneriaeth gymdeithasol yn fawr, ac rwy'n gwybod bod y Gweinidog yn parhau i gyfarfod ag undebau llafur i drafod amrywiaeth o faterion sy'n effeithio ar y gweithlu.
English: Trefnydd, I'd be grateful if we could have a statement from the Deputy Minister for Social Partnership on action that the Welsh Government is taking to recruit and keep retained firefighters in the workforce in Wales. You may be aware that there are 125 vacancies in mid and west Wales, a situation that Roger Thomas, chief fire officer for mid and west Wales, is right to say is unsustainable, and so it's vital that we see support forthcoming, perhaps even a national review of pay and conditions for retained firefighters so that we see the situation improving. Given the importance of recruiting and retaining firefighters in constituencies and regions, especially in our rural areas, I would appreciate a statement from the Welsh Government as soon as possible, outlining what it's doing to encourage people to apply for roles within the fire service, and what it's doing to support the workforce in order to protect these vital emergency services.
Welsh: Trefnydd, byddwn i'n ddiolchgar os gallem ni gael datganiad gan y Dirprwy Weinidog Partneriaeth Gymdeithasol ar gamau y mae Llywodraeth Cymru yn eu cymryd i recriwtio a chadw diffoddwyr tân wrth gefn yn y gweithlu yng Nghymru. Efallai eich bod chi'n ymwybodol bod 125 o lefydd gwag yng nghanolbarth a gorllewin Cymru, sefyllfa y mae Roger Thomas, prif swyddog tân canolbarth a gorllewin Cymru, yn iawn i ddweud ei bod yn anghynaladwy, ac felly mae'n hanfodol ein bod ni'n gweld cefnogaeth yn cael ei chynnig, efallai hyd yn oed adolygiad cenedlaethol o gyflog ac amodau diffoddwyr tân wrth gefn fel ein bod ni'n gweld y sefyllfa'n gwella. O ystyried pwysigrwydd recriwtio a chadw diffoddwyr tân mewn etholaethau a rhanbarthau, yn enwedig yn ein hardaloedd gwledig, byddwn i'n gwerthfawrogi datganiad gan Lywodraeth Cymru cyn gynted â phosib, yn amlinellu'r hyn y mae'n ei wneud i annog pobl i wneud cais am swyddi o fewn y gwasanaeth tân, a'r hyn y mae'n ei wneud i gefnogi'r gweithlu er mwyn diogelu'r gwasanaethau brys hanfodol hyn.
English: Thank you. You will have heard me say in my answer to Jane Dodds that we absolutely value social partnership, so the Deputy Minister for Social Partnership is certainly working with the fire service at the moment to see what more can be done to try and attract people to the roles. I wasn't aware of the significant number that you refer to, but I know the Deputy Minister is.
Welsh: Diolch. Byddwch chi wedi fy nghlywed i'n dweud yn fy ateb wrth Jane Dodds ein bod ni wir yn gwerthfawrogi partneriaeth gymdeithasol, felly mae'r Dirprwy Weinidog Partneriaeth Gymdeithasol yn sicr yn gweithio gyda'r gwasanaeth tân ar hyn o bryd i weld beth arall y mae modd ei wneud i geisio denu pobl i'r swyddi. Nid oeddwn i'n ymwybodol o'r nifer sylweddol yr ydych chi'n cyfeirio atyn nhw, ond rwy'n gwybod bod y Dirprwy Weinidog.
English: May I ask for a debate in Government time on the state of the NHS? As we enter winter, staff are doing their very best, but the situation is impossible. I've heard of a series of incidents affecting constituents over the past few days: one woman in her 80s, concerned that she'd broken her hip, waiting 24 hours on the floor at home for an ambulance; another elderly woman waiting hours in the emergency department while ambulances were queueing outside; a young woman being treated in the corridor in the emergency department because of a shortage of beds. There's nothing new about that; we all hear these stories. But things aren't improving, and I do fear that debates and statements on health in Government time have been few and far between recently. In the light of that, I would appreciate an opportunity as a matter of urgency to discuss the crisis in the NHS before winter really starts to bite.
Welsh: A gaf i ofyn am ddadl yn amser y Llywodraeth ar gyflwr yr NHS? Ar drothwy'r gaeaf, mae staff yn gwneud eu gorau, ond mae'r sefyllfa'n amhosib. Dwi wedi clywed am gyfres o ddigwyddiadau yn effeithio ar etholwyr yn y dyddiau diwethaf: un ddynes yn ei 80au, yn ofni ei bod hi wedi torri ei chlun, yn aros 24 awr ar y llawr gartref am ambiwlans; dynes oedrannus arall yn aros yn yr adran frys am oriau tra bod ambiwlansys yn ciwio y tu allan; merch ifanc yn cael triniaeth ar goridor yn yr adran frys oherwydd bod yna ddiffyg gwelyau. Does dim byd newydd yn hyn; rydyn ni i gyd yn clywed y straeon yma. Ond dydy pethau ddim yn gwella, ac mae gen i ofn bod datganiadau a dadleuon ar iechyd yn amser y Llywodraeth wedi mynd yn bethau prin yn ddiweddar. Yng ngoleuni hynny, mi fyddwn i yn gwerthfawrogi cael y cyfle hwnnw ar frys i drafod yr argyfwng yn y gwasanaeth iechyd, a hynny cyn i'r gaeaf ddechrau brathu o ddifri.
English: I know the Minister for Health and Social Services has been working very closely with all the health boards around winter preparedness, but we obviously recognise there are many challenges, and I know the Minister met with the ambulance service - I think it was two weeks ago, but it may have been last week - to discuss issues with the number of ambulances that aren't able to put patients into A&E as quickly as we would want. There will be another, obviously, health debate in Government time, and I will certainly look to see if this is a topic that we could cover in that.
Welsh: Rwy'n gwybod bod y Gweinidog Iechyd a Gwasanaethau Cymdeithasol wedi bod yn gweithio'n agos iawn gyda'r holl fyrddau iechyd ar barodrwydd ar gyfer y gaeaf, ond rydym ni'n amlwg yn cydnabod bod llawer o heriau, ac rwy'n gwybod bod y Gweinidog wedi cwrdd â'r gwasanaeth ambiwlans - rwy'n credu mai bythefnos yn ôl oedd hi, ond efallai mai'r wythnos diwethaf oedd hi - i drafod materion o ran nifer yr ambiwlansys nad ydyn nhw'n gallu rhoi cleifion i mewn i adrannau damweiniau ac achosion brys mor gyflym ag y byddem ni ei eisiau. Bydd dadl arall, yn amlwg, ar iechyd yn amser y Llywodraeth, ac yn sicr, fe wnaf edrych i weld a yw hwn yn bwnc y gallem ni ei gynnwys yn hynny.
English: There will be a written statement issued this afternoon, but can I just -
Welsh: Bydd datganiad ysgrifenedig yn cael ei ddosbarthu'r prynhawn yma, ond a gaf i ddim ond -
English: Oral.
Welsh: Llafar.
English: There will be a written statement this afternoon, and if I could just clarify as the Member, I think, said nine children had unfortunately died in Wales; it's in the UK. I absolutely agree with you, though, these are all really tragic cases.
Welsh: Fe fydd yna ddatganiad ysgrifenedig y prynhawn yma, ond os caf i ddim ond egluro oherwydd fe ddywedodd yr Aelod, rwy'n credu, bod naw o blant a fu farw yng Nghymru yn drist iawn; ond yn y DU yw hynny. Rwy'n cytuno yn llwyr â chi, er hynny, mai achosion trist tu hwnt yw'r rhain i gyd.
English: The next item will be a statement by the Minister for Climate Change on climate change and the final statement on carbon budget 1. I call on the Minister for Climate Change to make the statement - Julie James.
Welsh: Yr eitem nesaf fydd y datganiad gan y Gweinidog Newid Hinsawdd ar newid hinsawdd a'r datganiad terfynol ar gyllideb garbon 1. Dwi'n galw ar y Gweinidog i wneud ei datganiad - Julie James.
English: Thank you very much. I too congratulate you and all your stakeholders for achieving both the interim and the net emissions targets, because I really think that's excellent. I look forward to studying the net-zero strategic action plan you commit to publish by the end of this week, and particularly the annex to the final statement, because I want to ask you what's in there about the food carbon footprint that Wales has, because that obviously will help inform us how we reduce that, because it is the single biggest contributor that individuals make, as opposed to large-scale decisions made by Government. I agree that there's no room for complacency in all this, and that the planet faces a really desperate situation if we don't act now. The Equality and Social Justice Committee's report, 'Fuel poverty and the Warm Homes Programme', which we published in May, called for a clear long-term strategy for decarbonisation to give industry the confidence it needs to invest in skills, technology and people. We also asked the net-zero skills action plan to be published no later than July. Now we're told it won't even be published by the end of December. I'm underwhelmed by that, and I want to know if not this month, then when exactly next year, because we really, really do need that to pull that whole decarbonisation of our housing together.
Welsh: Diolch yn fawr iawn i chi. Rwyf innau'n eich llongyfarch chi a'ch holl randdeiliaid am gyflawni'r targedau dros dro a'r targedau allyriadau net, oherwydd rwy'n credu mai ardderchog o beth yw hynny. Rwy'n edrych ymlaen at astudio'r cynllun gweithredu strategol sero net yr ydych chi'n ymrwymo i'w gyhoeddi erbyn diwedd yr wythnos hon, ac yn arbennig felly'r atodiad i'r datganiad terfynol, oherwydd rwy'n awyddus i ofyn i chi beth sydd ynddo ynghylch yr ôl troed carbon sydd gan Gymru o ran bwyd, oherwydd yn amlwg fe fydd hynny'n helpu i roi gwybod i ni sut ydym ni am leihau hwnnw, oherwydd hwnnw sy'n cyfrannu fwyaf yn unigol at gyfanswm carbon unigolion, yn hytrach na phenderfyniadau ar raddfa fawr a wneir gan y Llywodraeth. Rwy'n cytuno nad oes lle i laesu dwylo yn hyn i gyd, a bod y blaned yn wynebu sefyllfa enbyd iawn os nad ydym ni'n gweithredu nawr. Roedd adroddiad y Pwyllgor Cydraddoldeb a Chyfiawnder Cymdeithasol, 'Tlodi tanwydd a'r Rhaglen Cartrefi Clyd', a gyhoeddwyd gennym ni ym mis Mai, yn galw am strategaeth hirdymor eglur ar gyfer datgarboneiddio i roi'r hyder sydd ei angen ar ddiwydiant i fuddsoddi mewn sgiliau, technoleg a phobl. Fe wnaethom ni ofyn hefyd a allai'r cynllun gweithredu sgiliau sero net gael ei gyhoeddi erbyn mis Gorffennaf fan bellaf. Rydym ni'n cael gwybod nawr na fydd hwnnw'n cael ei gyhoeddi erbyn diwedd mis Rhagfyr, hyd yn oed. Mae hynny'n peri rhywfaint o siom i mi, ac fe hoffwn i wybod os nad y mis hwn, yna pryd yn union yn ystod y flwyddyn nesaf, oherwydd mae gwir angen hwnnw i sicrhau'r holl ddatgarboneiddio o'n tai gan weithio gyda'n gilydd.
English: Item 4 is a statement by the Minister for Education and Welsh Language on the supply teaching model. I call on the Minister, Jeremy Miles, to make the statement.
Welsh: Eitem 4 yw'r datganiad gan Weinidog y Gymraeg ac Addysg ar y model athrawon cyflenwi. Galwaf ar y Gweinidog, Jeremy Miles, i wneud y datganiad.
English: That point is fair enough. What we're stating here today is a milestone on this journey. Next year, we will see the advice from the new body on the framework reforms and the launch in September. We have a year, next year, when we hope to see progress happening very rapidly. And I hope that, in the context - . Once the body that implements the platform has been established, we have an opportunity then to ensure that there is a promotion campaign that will accompany that, to ensure that the interests of being on the platform are obvious. And a very important element that the Member mentioned, namely that we can give assurance that it won't put any supply teacher at a disadvantage. What I want to see, and what you want to see as well, is that this becomes an option that is convenient for everyone to use - so, it will be attractive and efficient, and everyone understands what it does. And that's the way, I think, that we will be able to give assurance to the teachers, but also a system that works for schools and local authorities as well. But I think that the promotional aspect is very important, and when it comes to the period of appointing the body, we will want to collaborate with you on that.
Welsh: Mae hwnna'n bwynt digon teg. Beth dŷn ni'n ei ddatgan heddiw yw cerrig milltir ar y llwybr. Y flwyddyn nesaf, byddwn ni'n gweld, o ran y cyngor a ddaw wrth y corff annibynnol, y diwygiadau i'r fframwaith a'r lansio ym mis Medi. Mae gennym ni gyfnod o flwyddyn, y flwyddyn nesaf, lle bydd cynnydd, gobeithio, yn digwydd yn gyflym iawn. Ac rwy'n credu, yn y cyd-destun - . Unwaith y bydd y corff sy'n gweithredu'r platfform wedi'i ddewis a'i sefydlu, bydd gennym ni gyfle wedyn i sicrhau bod ymgyrch gyfathrebu sylweddol yn cyd-fynd â hynny, i sicrhau bod buddiannau bod ar y platfform yn amlwg. A hefyd, elfen bwysig roedd yr Aelod yn sôn amdani - hynny yw, ein bod ni'n gallu rhoi sicrwydd nad yw hyn yn rhoi unrhyw athro cyflenwi o dan anfantais. Beth rwyf i eisiau ei weld, a beth dŷch chi eisiau ei weld hefyd, yw bod hwn yn dod yn opsiwn sy'n rhwydd i bawb ei ddefnyddio - felly, mae e'n effeithlon, mae e'n atyniadol, mae pawb yn deall beth mae e'n ei wneud. Ac felly, dyna'r ffordd, rwy'n credu, rŷn ni'n gallu rhoi sicrwydd i'r athrawon, ond hefyd system sy'n gweithio i'r ysgolion a'r awdurdodau lleol hefyd. Ond mae'r pwynt yna o hyrwyddo yn un pwysig, a phan ddeuwn ni at y cyfnod o apwyntio'r corff, bydd hwnna'n rhywbeth y byddwn ni eisiau cydweithio â chi arno fe.
English: Diolch, Dirprwy Llywydd. Earlier this year, we published a White Paper, setting out our plans to bring bus services in Wales back under public control. Its title captured our ambition: 'One Network, One Timetable, One Ticket'. And to meet the urgent challenge of climate change, we need more people using sustainable forms of transport. To do that, we need to make bus, rail and active travel the most convenient and most attractive ways to make everyday journeys. In short, we need to make the right thing to do the easiest thing to do, because people will do what is easiest, and we've spent some 70 years making car travel the easiest and most convenient way of getting around, whilst public transport has been left to wither. This has been particularly acute in the case of bus use since privatisation in the early 1980s. The Tories said that this would bring lower fares, better services and higher passenger numbers, but the market has failed. From 1987 to 2019, bus journeys in Wales instead reduced by a third, whilst car usage has increased by 45 per cent since 1993.
Welsh: Diolch, Dirprwy Llywydd. Yn gynharach eleni, fe wnaethom ni gyhoeddi Papur Gwyn, yn nodi ein cynlluniau i ddod â'r gwasanaethau bysiau dan reolaeth gyhoeddus unwaith eto yng Nghymru. Roedd y teitl yn crisialu ein huchelgais ni: 'Un Rhwydwaith, Un Amserlen, Un Tocyn'. Ac ar gyfer ymateb i her enbyd newid hinsawdd, mae angen i ni fod â mwy o bobl yn defnyddio mathau cynaliadwy o drafnidiaeth. I wneud hynny, mae angen i ni wneud teithio ar fysiau, ar reilffyrdd a theithio llesol y ffyrdd mwyaf cyfleus a mwyaf deniadol o deithio bob dydd. Yn fyr, mae angen i ni wneud y peth iawn y peth hawsaf i'w wneud, oherwydd fe wnaiff pobl yr hyn sydd hawsaf, ac rydym ni wedi treulio tua 70 mlynedd yn gwneud i deithio mewn car fod y ffordd hawsaf a mwyaf cyfleus o fynd o amgylch, tra bod trafnidiaeth gyhoeddus wedi cael mynd i'r gwellt. Mae hyn wedi bod yn arbennig o wir yn achos defnydd bysiau ers y preifateiddio a fu ar ddechrau'r 1980au. Roedd y Torïaid yn dweud y byddai hynny'n gostwng y prisiau, yn gwella gwasanaethau ac yn cynyddu niferoedd y teithwyr, ond fe fethodd y farchnad. Rhwng 1987 a 2019, yn hytrach na gwneud cynnydd, fe ostyngodd niferoedd teithiau ar fysiau gan draean yng Nghymru, tra bod y defnydd o geir wedi cynyddu gan 45 y cant ers 1993.
English: Deputy Minister, we've lost your sound at the moment.
Welsh: Dirprwy Weinidog, rydym ni wedi colli eich sain ar hyn o bryd.
English: Forgive me. Are you having difficulty hearing me?
Welsh: Maddeuwch i mi. Ydych chi'n cael trafferth fy nghlywed i?
English: Can you just simply say a few words to see if we can hear you again? No. I'm still not hearing him. Can we just suspend for a couple of minutes -
Welsh: Allwch chi ddweud ychydig eiriau i weld a allwn ni eich clywed chi eto? Na. Dydw i ddim yn ei glywed e o hyd. Allwn ni atal am funud neu ddwy -
English: Sorry, can you hear me now?
Welsh: Mae'n ddrwg gen i, allwch chi fy nghlywed i nawr?
English: We can hear you now, yes. That's better.
Welsh: Gallwn ni eich clywed chi nawr. Mae hynna'n well.
English: I apologise.
Welsh: Mae'n ddrwg gen i.
English: Do you want to continue from, probably, about two minutes ago?
Welsh: Ydych chi eisiau parhau o, mae'n debyg, ryw ddau funud yn ôl?
English: Yes, I obviously don't know at which point you lost me, and I'm not going to set a test to see who was paying attention, because I'd be disappointed with the result, I'm sure. [ Laughter.] So, I mentioned the point of transport poverty - I'm not sure if that was recorded - which is critical. The issue of women's safety, which Delyth Jewell mentioned, is a really important point too, and there is work going on on a collaborative project with Gender+ Bus Wales, to tackle harassment and violence against women and girls in public transport. But, the other thing I'd say about safety and perceptions of safety is there's safety in numbers. The more people we get using public transport, the safer it becomes and the safer it feels. So, this whole agenda is interconnected, and that's where the final point on behaviour change is so important, because it's not good enough just to provide the services, we have to nudge people who have fallen out of the habit of using buses to get back onto buses again.
Welsh: Ydw, yn amlwg dydw i ddim yn gwybod ar ba bwynt y colloch chi fi, a dydw i ddim yn mynd i osod prawf i weld pwy oedd yn talu sylw, oherwydd byddwn i'n siomedig gyda'r canlyniad, rwy'n siŵr. [ Chwerthin.] Felly, soniais i am y pwynt ar dlodi trafnidiaeth - dydw i ddim yn siŵr a gafodd hynny ei gofnodi - sy'n hollbwysig. Mae'r mater o ddiogelwch menywod, y soniodd Delyth Jewell amdano, yn bwynt pwysig iawn hefyd, ac mae gwaith yn mynd rhagddo ar brosiect cydweithredol gyda Bws Rhywedd+ Cymru, i fynd i'r afael ag aflonyddu a thrais yn erbyn menywod a merched ar drafnidiaeth gyhoeddus. Ond, y peth arall y byddwn i'n ei ddweud am ddiogelwch a chanfyddiadau o ddiogelwch yw bod yna ddiogelwch mewn niferoedd. Po fwyaf o bobl a gawn ni'n defnyddio trafnidiaeth gyhoeddus, y mwyaf diogel fydd e a'r mwyaf diogel bydd yn teimlo. Felly, mae'r agenda gyfan hon wedi'i rhyng-gysylltu, a dyna lle mae'r pwynt olaf ar newid ymddygiad mor bwysig, oherwydd nid yw'n ddigon da dim ond i ddarparu'r gwasanaethau, mae'n rhaid i ni annog pobl sydd wedi colli'r arfer o ddefnyddio bysiau i fynd yn ôl ar fysiau eto.
English: I welcome that the Welsh Government's focus remains on sustainable public transport, despite significant real-terms funding cuts from the UK Government. The title of my petition to the Senedd three years ago was, 'Buses for people not profit', and as you said, it's a real social justice issue, ensuring that no-one is left behind, and that's the difference a Welsh Labour Government makes here. I remember using European funding for the procurement of rural buses and services, and that's no more, and councils may look at withdrawing bus subsidies to fill the funding gap. Deputy Minister, how will the cuts impact on this plan you've presented here today, and would you consider looking at bulk fleet procurement, working in partnership with operators as one solution? Another would be providing some public transport as social value through the procurement of maybe a highway resurfacing contract through local authorities and also possibly active travel contracts, and then that could be used for medical appointments and access to free swimming through schools, where I know transport has been raised as an issue - accessing swimming. Thank you.
Welsh: Rwy'n croesawu bod pwyslais Llywodraeth Cymru yn dal i fod ar drafnidiaeth gyhoeddus gynaliadwy, er gwaethaf toriadau ariannol sylweddol mewn termau real gan Lywodraeth y DU. Teitl fy neiseb i i'r Senedd dair blynedd yn ôl oedd, 'Bysiau i bobl nid elw', ac fel y dywedoch chi, mae'n fater cyfiawnder cymdeithasol go iawn, sef sicrhau nad oes neb yn cael ei adael ar ôl, a dyna'r gwahaniaeth mae Llywodraeth Lafur Cymru'n ei wneud yma. Rwy'n cofio defnyddio arian Ewropeaidd ar gyfer caffael bysiau a gwasanaethau gwledig, a dyw hynny ddim yn bodoli mwyach, ac mae'n bosib y bydd cynghorau yn ystyried tynnu cymorthdaliadau bysiau yn ôl er mwyn llenwi'r bwlch ariannol. Dirprwy Weinidog, sut fydd y toriadau'n effeithio ar y cynllun hwn yr ydych chi wedi'i gyflwyno yma heddiw, ac a fyddech chi'n ystyried edrych ar gaffael fflyd swmp, gan weithio mewn partneriaeth â gweithredwyr fel un ateb? Un arall fyddai darparu rhywfaint o drafnidiaeth gyhoeddus fel gwerth cymdeithasol drwy gaffael efallai contract ail-wynebu priffyrdd drwy awdurdodau lleol a hefyd o bosibl gontractau teithio llesol, ac yna gellid defnyddio hynny ar gyfer apwyntiadau meddygol a mynd i nofio am ddim trwy ysgolion, lle rwy'n gwybod bod trafnidiaeth wedi'i godi fel problem - gallu mynd i nofio. Diolch.